INDICAŢII PRIVIND

COMPLETAREA FIŞEI DE PROIECT

**Scopul** transmiterii fişei de proiect constă în colectarea propunerilor de proiecte, de la nivel local/regional. Acestea constituie baza în procesul de reactualizare a Planului Acţiune pentru Mediu al judetului Suceava.

**DATE DE IDENTIFICARE A PROIECTULUI**

|  |  |
| --- | --- |
| **UNITATEA CARE PROPUNE**  *este unitatea care elaborează propunerea de proiect* | Se scrie numele persoanei fizice sau juridice care elaborează propunerea de proiect |
| **COD CAEN Rev.1** | Se va trece activitatea principală (*clasa CAEN Rev.1) exercitată de unitatea care propune, potrivit Clasificării Activităţilor din Economia Naţională, punctul "Definiţia activităţilor" paragraful "Activitatea principală" – se va trece şi codul activităţii*). |
| **C.U.I / COD FISCAL** | Se completează codul unic de identificare sau codul fiscal al unităţii. |
| **FORMA DE PROPRIETATE** | Se bifează forma de proprietate (tip capital) a unităţii care propune proiectul *(integrală de stat, majoritară de stat, majoritară privată, integrală privată, cooperatistă, obştească, integrală străină, publică de interes naţional şi local).* |
| Se completează datele de contact ale unităţii: adresă, persoană de contact, nr. telefon, fax, e-mail etc. | |
| **UNITATEA BENEFICIARĂ**  *este unitatea care deţine rezultatele proiectului şi beneficiază de acestea răspunzând de utilizarea ulterioară a acestora* | Se scrie numele persoanei fizice sau juridice care deţine rezultatele proiectului şi răspunde de utilizarea ulterioară a acestora |
| **COD CAEN Rev.1** | Se va trece activitatea principală (*clasa CAEN Rev.1) exercitată de unitatea care propune, potrivit Clasificării Activităţilor din Economia Naţională, punctul "Definiţia activităţilor" paragraful "Activitatea principală" – se va trece şi codul activităţii*). |
| **C.U.I/ COD FISCAL** | Se completează codul unic de identificare sau codul fiscal al unităţii. |
| **FORMA DE PROPRIETATE** | Se bifează forma de proprietate (tip capital) a unităţii care propune proiectul *(integrală de stat, majoritară de stat, majoritară privată, integrală privată, cooperatistă, obştească, integrală străină, publică de interes naţional şi local).* |
| Se completează datele de contact ale unităţii: adresă, persoană de contact, nr. telefon, fax, e-mail etc. | |
| ***Unitatea care propune şi unitatea beneficiară pot fi una şi aceeaşi unitate. Acestea pot fi: ministere, agenţii guvernamentale, organizaţii nonguvernamentale, persoane fizice sau juridice implicate în activităţi specifice de mediu etc.*** | |
| **TITLUL PROIECTULUI** | Se trece numele integral al proiectului, care va conţine referiri la obiectul proiectului, localizarea acestuia şi unitatea beneficiară. |
| **DOMENIUL DE MEDIU** | Se bifează domeniul de mediu pentru care proiectul este eligibil (calitatea aerului, schimbări climatice şi controlul poluării industriale; calitatea apei; deşeuri şi substanţe chimice periculoase; biosecuritate; conservarea naturii, biodiversitate, protecţie sol şi subsol; zgomot; legislaţie orizontală şi dezvoltare instituţională etc). Dacă proiectul abordează aspecte din mai multe domenii, se va bifa domeniul principal de acţiune. |
| **LOCALIZAREA PROIECTULUI** | Se specifică amplasamentul: judeţ + oraş + comună, reţeaua hidrografică din care face parte (dacă este cazul) etc. |
| **DESCRIEREA PROIECTULUI**  Trebuie să cuprindă:  **1. Problema de mediu care impune realizarea proiectului**  **2. Obiectivul proiectului**  *Pentru o problemă, va exista un singur obiectiv general şi unul sau mai multe obiective specifice*  In stabilirea obiectivelor, poate fi utilă **metoda SMART** potrivit căreia, pentru ca un obiectiv să fie îndeplinit, este necesar ca acesta să respecte câteva criterii:   * + **S**pecific → *Specifice* (concrete, precise şi pertinente)   + **M**easurable → *Măsurabile* (exprimate în unităţi al căror rezultat să poată fi verificat, astfel încât progresul să poată fi măsurat)   + **A**chievable → *Realizabile* (motivante şi acceptate)   + **R**ealistic → *Realiste* (realizabile ţinând cont de timp, buget şi capacitate)   + **T**ime bound → *Delimitate în timp* (limitate în timp)   Este important ca atât obiectivele generale, cât şi cele specifice, să fie clar formulate şi să nu dea naştere la dificultăţi legate de interpretare.  **3. Rezultate fizice ale proiectului –** *(prin ce se materializează proiectul)*  **4. Activităţi pentru îndeplinirea obiectivelor (prin care se obţin rezultatele aşteptate)**  **5. Caracteristicile proiectului**  *5.1 Legătura cu alte planuri şi programe la nivel naţional, regional, local.*  *5.2 Aspecte privind încadrarea proiectului în planurile de implementare (se va detalia)*  *5.3 Caracterul transfrontier* | Trebuie să fie concisă şi clară  Se specifică **problema de mediu** care impune implementarea proiectului. Problema de mediu nu trebuie confundată cu o lipsă de echipamente (de exemplu *nu există staţie de epurare*) sau de fonduri (de exemplu *nu sunt fonduri de investiţii pentru o staţie de epurare*) ci trebuie menţionată problema care generează efecte negative asupra stării factorilor de mediu (de exemplu: *canalizarea comunei deversează în emisar ape uzate care depăşesc cu x,y,z,...% indicatorii normaţi de calitate X,Y,Z...*)  Se menţionează **obiectivul general** al proiectului – rezultatul final aşteptat la un nivel superior *(de exemplu reducerea poluării apei în zona X.).*  Se menţionează **obiectivele specifice** ale proiectului – *de exemplu reducerea poluării apei cu x1,y1,z1 ...la indicatorii normaţi de calitate X,Y,Z… ;*  Se vor descrie *rezultatele reale, măsurabile* ale proiectului  Exemple:   * staţie de epurare comunală cu două trepte, de capacitate....; * participarea activă a peste 200 elevi la acţiuni de mediu în perioada ...; * redarea în folosinţă a 10 Ha de terenuri afectate de depozitarea necontrolată a deşeurilor în comuna...; * creşterea cu 25% a numărului beneficiarilor de servicii - apă potabilă, canalizare, colectare-depozitare - eliminare deşeuri în oraşul ...). * filtru de aer cu carbon activ la incineratorul de deşeuri al întreprinderii ...   In cazul în care proiectul e structurat pe mai multe etape, descrieţi rezultatele scontate ale fiecărei etape.  Se vor stabili activităţile adoptate pentru îndeplinirea obiectivelor proiectului (de exemplu: achiziţionarea unui filtru de aer cu carbon activ, instalarea filtrului de aer cu carbon activ la unitatea industrială etc).  Dacă sunt necesare acţiuni suplimentare pentru finalizarea proiectului acestea vor fi menţionate *(de exemplu monitorizarea, instruirea/specializarea personalului etc).*  Se va preciza dacă proiectul este inclus în planuri şi programe sectoriale, regionale sau locale;   * *dacă proiectul nu face parte dintr-un plan sau program, se va arăta cum răspunde proiectul unor cerinţe prioritare la nivel naţional.* * *se va arăta modul în care proiectul se încadrează cerinţelor planurilor de implementare.*   Se va bifa dacă proiectul are sau nu caracter transfrontier |
| **STAREA MEDIULUI** |  |
| * **Starea mediului (**în zonă) estimată **înainte** de implementarea proiectului   *Se vor specifica cel puţin 3 indicatori relevanţi pentru necesitatea realizării proiectului (concentraţii, debite, număr specii afectate, suprafaţă de teren contaminată etc.) - scurtă descriere ce trebuie să cuprindă aproximativ 200 de cuvinte.* | Se face o descriere clară a stării iniţiale a mediului din zona de impact a proiectului **până la data** la care începe implementarea proiectului.  Se vor specifica, *dacă este posibil*, cel puţin 3 indicatori relevanţi, ce caracterizează starea iniţială a mediului, indicatori care vor fi urmăriţi şi monitorizaţi pe parcursul desfăşurării proiectului, şi care vor constitui elemente de măsurare a eficacităţii proiectului  *Exemple:* *concentraţia de NO2 în aer; emisiile de NO2 provenind de la unitatea Y din zona X; incidenţa afecţiunilor pulmonare sau ale căilor respiratorii la populaţia din zona X - cuantificată*  Se va face legătura cu **problema de mediu** pentru care se impune implementarea proiectului. |
| * **Starea mediului (**în zonă) estimată **după** implementarea proiectului   *Se vor specifica aceiaşi indicatori de mai sus care să descrie, în %, efectele realizării proiectului, gradul de reducere a poluării sau alte efecte cuantificabile - scurtă descriere ce trebuie să cuprindă aproximativ 200 de cuvinte.* | Se face o descriere *estimativă* a stării mediului în aria de desfăşurare a proiectului **după finalizarea** acestuia.  Descrierea se va cuantifica prin evoluţia aşteptată a aceloraşi indicatori menţionaţi înainte de implementarea proiectului. |
| **DATE ECONOMICE** |  |
| * **Estimarea investiţiilor anuale în preţuri curente 2007** * **Cheltuieli curente anuale de funcţionare şi întreţinere privind proiectul propus (estimate)** * **Beneficii economice estimate** | Se va preciza valoarea aproximativă - investiţii, cheltuieli anuale de operare-întreţinere, beneficii economice, dacă există şi pot fi cuantificate (de exemplu venituri suplimentare obţinute de către beneficiarul proiectului din creşterea producţiei ca urmare a modernizării tehnologice realizate prin proiect)  Acolo unde este cazul. |